Επιδότηση για αυτοκίνητο
Για σένα που έχεις αυτοκίνητο σε ηπειρωτική περιοχή, η επιδότηση του αυτοκινήτου, θα αντιστοιχεί σε 60 λίτρα καυσίμου τον μήνα, που αντιστοιχεί σε 0,44 λεπτά το λίτρο. Σε διάστημα τριών μηνών, το ποσό της επιδότησης φτάνει τα 80 ευρώ συγκριτικά με τα 45 ευρώ που έφτανε στον πρώτο κύκλο.
Όσοι διαθέτουν κύρια κατοικία σε νησιωτική περιοχή, θα λάβουν επιδότηση 0,56 λεπτά το λίτρο που αντιστοιχεί σε 100 ευρώ για το τρίμηνο έναντι 50 ευρώ που ήταν στον προηγούμενο κύκλο. Εφόσον, λοιπόν το κόστος της βενζίνης στα νησιά είναι 2,25 ευρώ, με την επιδότηση η τιμή θα κατεβαίνει στα 1,97 ευρώ.
Σε περίπτωση που ο δικαιούχος επιλέξει την κατάθεση σε τραπεζικό λογαριασμό, η επιδότηση για αυτοκίνητα σε ηπειρωτική περιοχή φτάνει τα 65 ευρώ ενώ στις νησιωτικές περιοχές τα 85 ευρώ.
Επιδότηση για μοτοσυκλέτα
Εάν έχεις μοτοσυκλέτα και διαμένεις σε ηπειρωτική περιοχή, μάθε ότι η επιδότηση που θα λάβεις, θα φτάσει τα 60 ευρώ το διάστημα του τριμήνου, ενώ στον πρώτο κύκλο ήταν 30 ευρώ.
Για δικαιούχους που διαθέτουν κατοικία σε νησιωτική περιοχή, η επιδότηση ανεβαίνει στα 70 ευρώ, έναντι 35 ευρώ που ήταν πριν.
Σε περίπτωση που ο δικαιούχος επιλέξει κατάθεση σε τραπεζικό λογαριασμό, η επιδότηση για μοτοσυκλέτες είναι 45 ευρώ σε ηπειρωτική περιοχή και 55 ευρώ σε νησιωτική.
Επιδότηση πετρελαίου
Η επιδότηση του πετρελαίου κίνησης, συνεχίζεται και θα ανέρχεται στα 0,15 λεπτά το λίτρο με ΦΠΑ. Αυτή η μείωση με βάση τα τωρινά δεδομένα, διαμορφώνει την τελική τιμή της diesel για παράδειγμα σε ηπειρωτική περιοχή όπως η Αττική, από 2,06 ευρώ σε 1,62 ευρώ το λίτρο. Σε νησιωτικές περιοχές όπως οι Κυκλάδες διαμορφώνεται από 2,22 ευρώ σε 1,66 ευρώ.